รัฐเร่งแจกยา หวัง "สาวไทยแก้มแดง" มีลูกเพื่อชาติ - FINNOMENA
สาธารณสุข จัด “โครงการส่งเสริมสาวไทยแก้มแดง มีลูกเพื่อชาติ ด้วยวิตามินแสนวิเศษ” ตามนโยบายส่งเสริมการเกิดและการเจริญเติบโตอย่างมีคุณภาพ
11 พ.ย. 2563

สาธารณสุข จัด “โครงการส่งเสริมสาวไทยแก้มแดง มีลูกเพื่อชาติ ด้วยวิตามินแสนวิเศษ” ตามนโยบายส่งเสริมการเกิดและการเจริญเติบโตอย่างมีคุณภาพ
ในวันที่ 14 ก.พ กระทรวงสาธารณสุขและหน่วยงานที่เกี่ยวข้อง จะจัดกิจกรรมแจกกล่องวิตามิธาตุเหล็กและโฟลิก หรือวิตามินแสนวิเศษ พร้อมด้วยแผ่นพับคำแนะนำในการเตรียมตัวก่อนการตั้งครรภ์ ในหน่วยบริการสังกัดกระทรวงสาธารณสุขทั่วประเทศได้ฟรี ให้กับหญิงวัยเจริญพันธุ์ อายุ 20-34 ปี ที่ตั้งใจวางแผนจะมีลูก และคู่สมรสที่มาจดทะเบียนในวันวาเลนไทน์ทั่วประเทศ
กรมอนามัย กล่าวว่า ประเทศไทยมีอัตราประชาการเกิดเพิ่ม คือ อัตราเกิดลบด้วยอัตราตาย อยู่ที่ร้อยละ 0.4 และมีแนวโน้มในอีก 10 ปีข้างหน้าจะมีอัตราอยู่ที่ ร้อยละ 0.0 คือมีอัตราเกิดเท่ากับอัตราตาย นอกจากนี้ พบหญิงวัยเจริญพันธุ์อายุ 15 ปีขึ้นไป มีภาวะโลหิตจาง 29.8% อีกทั้งอัตราการตายของมารดาต่อการให้กำเนิด อยู่ที่ 0.02%
ด้านนพ.นพพร ชื่นกลิ่น ผู้อำนวยการองค์การเภสัชกรรม กล่าวว่า ได้วิจัยพัฒนาและผลิตวิตามิน 3 รายการเพื่อโครงการส่งเสริมสาวไทยแก้มแดงฯ ได้แก่ วิตามินธาตุเหล็ก กรดโฟลิก และไอโอดีน โดยในช่วงแรกได้ส่งมอบยาให้กระทรวงสาธารณสุขมูลค่า 1 ล้านบาท
และได้วางแผนผลิตยาและวิตามินในราคาที่เข้าถึงได้มากขึ้น 3 รายการ ประกอบด้วย 1.ยาน้ำแขวนตะกอนธาตุเหล็กสำหรับเด็ก 2.วิตามินรวมธาตุเหล็ก ไอโอดีนและกรดโฟลิก 3.วิตามินรวมธาตุเหล็กและกรดโฟลิก ซึ่งจะสามารถผลิตและกระจายได้ในเดือนส.ค.
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
News Digest
กรมอนามัย
มีลูกเพื่อชาติ
สาธารณสุข
แชร์บทความ: